**DĖL ŽEMĖS SKLYPŲ ROKIŠKIO R. SAV., ROKIŠKIO MIESTO SEN., ROKIŠKIO M., RESPUBLIKOS G. 105 IR RESPUBLIKOS G. 107, FORMAVIMO IR PERTVARKYMO PROJEKTO RENGIMO ORGANIZAVIMO**

2024 m. liepos 4 d. Nr. AV-408

Rokiškis

Vadovaudamasi Lietuvos Respublikos vietos savivaldos įstatymo 34 straipsnio 6 dalies 4 punktu, Lietuvos Respublikos žemės įstatymo 40 straipsnio 2 dalimi, Žemės sklypų formavimo ir pertvarkymo projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl Žemės sklypų formavimo ir pertvarkymo projektų rengimo taisyklių patvirtinimo“, 2.1 papunkčiu, 12 punktu:

1. Organizuoju žemės sklypų formavimo ir pertvarkymo projekto (Nr. ZSFP-142703) rengimą Rokiškio r. sav., Rokiškio miesto sen., Rokiškio m., Respublikos g. 105 ir Respublikos g. 107, kurio tikslas pertvarkyti žemės sklypus, pakeisti gretimų tos pačios pagrindinės žemės naudojimo paskirties žemės sklypų ribą ar ribas (perdalijimas), atidalinti bendrosios dalinės nuosavybės teise turimų žemės sklypų dalis ir suformuoti atskirus žemės sklypus, nustatyti ir keisti pagrindinę žemės naudojimo paskirtį ir (ar) žemės sklypo naudojimo būdą (-us).

2. Įpareigoju savivaldybės administracijos Architektūros ir paveldosaugos skyriaus vyriausiąjį specialistą Vytautą Šnioką atlikti įsakymo 1 punkte paminėto projekto planavimo organizatoriaus funkcijas ir paskelbti ŽPDRIS priemonėmis apie pradedamą rengti projektą.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Jaunimo reikalų koordinatorius (vyriausiasis specialistas),

vykdantis administracijos direktoriaus pareigas Gediminas Kriovė